開元寺塔偶成題十韵
作者：宋祁
朝代：宋

paragraphs: 集福仁祠舊，雄成寶塔新。
經營一甲子，高下幾由旬。
屹立通無礙，支持固有神。
雲妨垂處翼，月礙過時輪。
頂日珠先現，絛風鐸自振。
沙分千界遠，花散四天春。
億載如如地，三休上上人。
堆螺俯常碣，繚带視河津。
陶甓勤爭運，園金施未貧。
誰紆簡棲筆，爲我誌琳珉。